Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
Kwa wakulongozga sumu. Salimo la ŵana ŵa Kora.+ Sumu.
49 Pulikani ichi, mwaŵanthu mose.
Tegherezgani, mose imwe mukukhala mu charu,
2 Mose, ŵachoko na ŵakuru,
Ŵasambazi na ŵakavu wuwo.
3 Mulomo wane uyowoyenge vinjeru,
Ivyo nkhughanaghana mu mtima+ wane vilongorenge mahara.
4 Nithyenge khutu ku ntharika.
Na bango, nilongosorenge mazgu ghakutindika.
5 Kasi niwoperengechi mu nyengo za suzgo,+
Para nazingilizgika na uheni wa awo ŵakukhumba kuniwiska?
6 Awo ŵakuthemba chuma chawo,+
Na awo ŵakuthumbwa na usambazi wawo ukuru,+
7 Palije nanga njumoza wa iwo wangawombora mubali wake,
Panji kumupelekera chiwombolero kwa Chiuta,+
8 (Mtengo wakuwombolera umoyo wawo ngwakuzirwa chomene
Ngwakuti ŵangawukwaniska yayi).
9 Kuti munthu wakhale muyirayira na kuleka kuwona khululu.+
10 Wakuwona kuti ŵavinjeru nawo ŵakufwa,
Muzeleza na wambura mahara ŵakufwira lumoza,+
Na kusidira ŵanthu ŵanyake usambazi wawo.+
11 Khumbo lawo ndakuti nyumba zawo zikhalilire muyirayira,
Mahema ghawo ghaŵeko muwiro na muwiro.
Malo ghawo ŵaghathya mazina ghawo.
12 Kweni munthu, nanga wangaŵa wakuchindikika, wangakhalilira chara.+
Wakuyana waka na vikoko ivyo navyo vikufwa.+
13 Iyi ni nthowa ya ŵazeleza+
Na awo ŵakuŵalondezga, ŵeneawo ŵakukondwa na mazgu ghawo ghawakawaka. (Selah)
14 Nga ni mberere, ŵakulongozgekera ku Dindi.
Nyifwa ndiyo yiŵenge muliska wawo.
Wakunyoloka waŵawusenge+ mulenji.
Ŵazgeŵelekenge waka.+
Dindi+ ndilo liŵenge nyumba zawo, nyumba zauthemba chara.+
15 Kweni Chiuta waniwomborenge ku nkhongono za Dindi,+
Pakuti wanikorenge pa woko. (Selah)
16 Ungawopanga yayi para munthu wasambazga,
Para uchindami wa nyumba yake wasazgikira,
17 Pakuti para wafwa wayeghengepo kanthu yayi.+
Uchindami wake ukhirenge nayo yayi.+
18 Chifukwa apo wakaŵa wamoyo, wakajitumbikanga yekha.+
(Ŵanthu ŵakukulumba para vinthu vikukwendera.)+
19 Kweni paumaliro wakuŵa pamoza na muwiro wa ŵasekuru ŵake.
Ŵawonengeso ungweru chara.
20 Munthu uyo wakuleka kupulikiska ichi, nanga wangaŵa wakuchindikika,+
Wakuyana waka na vikoko ivyo navyo vikufwa.
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
Masalimo 49
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn nya_Latn lua_Latn tum_Latn eng_Latn